સુરત ક્રાઈમ બ્રાન્ચના એસીપી આર.આર.સરવૈયાએ પત્રકારોને માહિતી આપતા જણાવ્યું કે છઠ્ઠી તારીખે સુરતમાં કોમ્બીંગ નાઈટ હતી. તે દરમિયાન ડીસીબીના પીએસઆઈ પનારા અને તેમની ટીમને બાતમી મળી હતી કે ઋતુરાજ ચૌહાણ નામનો શખ્સ ગોડાદરા વિસ્તારમાં પિસ્ટલ અને કેટલાક રૂપિયા લઈને ફરી રહ્યો છે. પોલીસે વોચ ગોઠવી ઋતુરાજ સિંહ(રહે, રામરાજ સોસાયટી, રાકેશ યાદવના મકાનમાં, ગોડાદરા-ડીંડોલી રોડ,સુરત)ને ઝડપી પાડ્યો હતો.